Ernest Attuquaye Armah

**Ernest Attuquaye Armah** (bɛ ni daa n-dɔɣi so silimin gɔli August biɛɣu pishi ni ayopɔin dali, yuuni 1957 puuni) nyɛla siliminsi ni  m boli so ni Development Planner, Architect nti m pahi Quantity Surveyor la. O daa lahi n nyɛla siyaasa nira ka lahi n-nyɛ jintɔr' kuro n-ti Trobu-Amasaman yaɣili din m-be Greater Accra region of Ghana puuni la.
## Piligu biɛhigu mini shikuru baŋsim
Bɛ daa n-dɔɣila Armah yuuni 1957 puuni. O nyɛla ŋun n-yi Afuaman (Manhean Electoral Area) din m-be Greater Accra Region, Ghana puuni na. O daa n-deela o *Master of Science degree in Architecture* n-yina Kiev Civil Engineering Institute  din m-be Ukraine la yuuni 1988 puuni. 
## Maŋmaŋa biɛhigu mini tuma
Armah nyɛla kiristiɛn so ŋun n-doli Church of Pentecost nima n-jamdi Naawuni. O nyɛla ŋun n-niŋ amiliya ka mali bihi anahi. O nyɛla Chief Engineer m-be Ga District Assembly puuni.
## Siyaasatali
Bɛ daa n-vooti la Armah ka o lɛbi jintɔra n-ti Ga South yaɣilinima *3rd parliament of the 4th republic* la yuuni 2000 Ghananima piibu piibu puuni. O daa nyɛla National Democratic Congress paati puuni nira ka yina nti m-bo li ka bɛ piigi o. O yaɣili maa daa nyɛla din m pahi jintɔriba kuɣisi ayobu shɛli National Democratic Congress paatinima ni daa n di kuɣisi pishi ni ayi puuni lala Greater Accra Region piibu piibu la puuni.

Lala National Democratic Congress nima ŋɔ daa nyɛla ban n di a *minority* jintɔritali kuɣisi din kalinli daa n yiɣisi pihiwei ni ayi kuɣisi kɔbishii puuni lala *3rd parliament of the 4th republic of Ghana* la puuni. O daa nyɛla ŋun n-nya vootinima din kalinli yiɣisi siliminsili puuni 41,745 vootinima  78,849 shɛli bɛ ni daa n-vooti maa puuni ka ŋa zani n-ti kɔbiga puuni vaabu pihinu ni ata ponchi anii (53.8%).

Bɛ daa yinami nti n-vooti o ka n chɛ Samuel Nii-Aryeetey Attoh ŋun daa n-nyɛ New Patriotic Party puuni nira la, Thelma Lantwei Lamptey, ŋun daa n-yina Convention People's Party puuni la,  Abraham Lartey Joe ŋun daa n-nyɛ National Reform Party puuni nira la, Daniel Addoquaye Pappoe ŋun daa n-yi People's National Convention paati puuni la, nti m pahi Edward Osei Bonsu ŋun mi daa n-yi United Ghana Movement puuni la na. Bɛ zaɣ' yino kam daa nyɛla ŋun m mali 30,425, 2,510, 1,556, 1,035 nti m pahi 335 vootinima ka ŋa zaa nyɛ din n-zani kɔbiga puuni 39.2%, 3.2%, 2.0%, 1.3 nti m pahi 0.4% vootinima.

Tɔ, amaa di ni daa n niŋ ka bɛ n-yihi Ga South yaɣilinima yuuni 2004 la puuni piibu piibu la n naai, Armah daa lahi n-zaŋla National Democratic Congress yuli n chaŋ nti m-bo Amasaman yaɣili amaa ka Samuel Nii-Aryeetey Attoh daa n kpuɣi li ka n chɛ o.

Yuuni 2008 la puuni ka o daa n-lɛbi Fifth Parliament of the Four Republic of Ghana la nima puuni yino. O daa nyɛla ŋun n-zaŋ National Democratic Congress yuli n di Trobu-Amasaman yaɣili la yuuni 2008 la puuni. O daa nyɛla ŋun n-nya vootinima din kalinli yiɣisi siliminsili puuni 34,797  vootinima 71,093 shɛŋa bɛ ni daa n-vooti maa puuni ka di zani kɔbiga puuni 48.9%  ka o daa n-zaŋ li n di. Yuuni 2012 piibu piibu la puuni, o yaɣili maa daa nyɛla din yina nti m pirigi buyi zuɣu, din pa n-nyɛ Trobu yaɣili ŋɔ mini Amasaman yaɣili. Tɔ, amaa o daa bi tooi n-nya nasara lala yaɣa ayi maa puuni shɛli.

## Kundivihira